Държавен вестник, бр. 63, 2002 г., стр. 31

Б Р О Й  63
Д Ъ Р Ж А В Е Н   В Е С Т Н И К
С Т Р .  31
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА ТРУДА
И СОЦИАЛНАТА ПОЛИТИКА
СПОГОДБА
между Република България и Словашката
република за социално осигуряване
(Ратифицирана със закон, приет от ХХХIХ
Народно събрание на 28 ноември 2001 г.—ДВ,
бр. 107 от 2001 г. В сила от 1 юли 2002 г.)
Република България и Словашката република,
наричани за краткост “договарящи държави”,
водени от желанието да регулират взаимни-
те отношения между двете държави в областта
на социалното осигуряване,
се споразумяха за следното:
Д Я Л  I
ОБЩИ РАЗПОРЕДБИ
Член 1
(1) За целите на спогодбата следните поня-
тия означават:
1. “територия”: по отношение на Република
България—територията на Република Бълга-
рия, по отношение на Словашката република—
територията на Словашката република;
2. “гражданин”: по отношение на Република
България—гражданин на Република България
по смисъла на Конституцията на Република
България, по отношение на Словашката репуб-
лика—гражданин на Словашката република;
3. “правни разпоредби”: закони и други нор-
мативни актове, отнасящи се за областите на
социалното осигуряване, посочени в чл. 2 на
спогодбата;
4. “компетентен орган”: по отношение на
Република България—Министерството на тру-
да и социалната политика или друг орган, в
чиито компетенции влизат областите на соци-
алното осигуряване, регулирани от спогодбата;
по отношение на Словашката република—Ми-
нистерството на труда, социалните грижи и
семейството на Словашката република;
5. “носител на осигуряването”: органът, кой-
то е натоварен с изпълнението на правните раз-
поредби в обема, посочен в чл. 2 на спогодбата;
6. “постоянно местожителство”: постоянно
или дългосрочно пребиваване;
7. “правоимащо лице”: гражданин на която
и да е от договарящите държави или лице без
гражданство по смисъла на Конвенцията за
положението на лицата без гражданство от
28.IХ.1954 г., включително и бежанците по сми-
съла на Конвенцията за положението на бежан-
ците от 28.VII.1951 г. и Протокола за статута на
бежанците от 31.I.1967 г., които предявяват,
имат или би трябвало да имат право на плаща-
ния при пребиваването на териториите на дого-
варящите държави съгласно спогодбата;
8. “заето лице”: лице в трудово правоотно-
шение; лице, което извършва самостоятелна
дейност за своя сметка, и лице, което се приема
за заето, съгласно правните разпоредби на до-
говарящата държава;
9. “член на семейството”: лице, признато за
такова, съгласно правните разпоредби на всяка
от договарящите държави;
10. “периоди на осигуряване”: период, за
който са плащани осигурителни вноски, пери-
од на трудово правоотношение или приравнен
период, определен като такъв, съгласно прав-
ните разпоредби на договарящите държави;
11. “плащания”: парични плащания и пенсии,
включително всичките им части, увеличения и
доплащания, извършвани съгласно правните
разпоредби, посочени в чл. 2 на спогодбата.
(2) Останалите понятия в спогодбата имат
значението, което се съдържа в тях съгласно прав-
ните разпоредби на договарящите държави.
Член 2
(1) Спогодбата се отнася:
1. в Словашката република—за правните раз-
поредби за социално осигуряване и правните раз-
поредби, които регулират плащания от пенсион-
ното осигуряване и болничното осигуряване за:
1.1. пенсия за старост;
1.2. пенсия за пълна инвалидност;
1.3. пенсия за частична инвалидност;
1.4. пенсия за вдовици;
1.5. пенсия за вдовци;
1.6. пенсия за сираци;
1.7. временна нетрудоспособност;
1.8. подпомагане при гледане на член на се-
мейството;
1.9. добавки за бременност и майчинство;
1.10. парична помощ при майчинство;
2. в Република България—за правните раз-
поредби, които регулират паричните плащания:
2.1. при временна неработоспособност и
майчинство;
2.2. за инвалидност;
2.3. за осигурителен стаж и възраст;
2.4. за наследници;
2.5. за трудова злополука и професионална
болест.
(2) Спогодбата се отнася и за правните раз-
поредби, изменящи или заменящи посочените
правни разпоредби в ал. 1. Спогодбата не се
отнася за правни разпоредби, въвеждащи нови
области на социалното осигуряване, ако между
компетентните органи не е договорено друго.
(3) Разпоредбите на спогодбата не засягат
задълженията на договарящите държави, про-
изтичащи от сключените от всяка от тях меж-
дународни споразумения с трети държави, от-
насящи се до социалното осигуряване.